Aku Bukan Bimbo

Aku Bukan Bimbo ialah sebuah siri drama televisyen melayu tahun 2016 arahan Riza Baharudin. Dibintangi oleh Shaheizy Sam, Nadiya Nisaa dan Zahiril Adzim. Siri drama ini memulakan tayangan perdana di Slot MegaDrama, Astro Ria bermula 29 Februari 2016 menggantikan Isteri vs Tunang.

Sinopsis 

Dalam hidup Elsuraya, hanya seorang lelaki yang dinantikannya. Bukan bakal kekasih, jauh sekali bakal suami. Tetapi, seorang lelaki yang menyebabkan nyawa keluarganya diragut kejam. Dia ralat kerana tidak dapat bersama dengan keluarganya dan memegang status anak yatim piatu kerana lelaki itu. Siapakah lelaki itu sebenarnya? Azad? Ya ke?

“Astalavista loozzer! With double o and double z.”

Adakah kerana kata-kata yang dilontarkan bertahun dulu membuat jiwanya sentiasa parah dan terluka? Ingin sungguh dia bertemu dengan empunya suara jelik itu agar dendamnya terlunas.

Perkenalan Elsuraya dengan Dani Ikram membuahkan bibit cinta. SMS menjadi titik awal hubungan yang indah itu.

Dah gugel douchebag. Kejamnya. Do I deserve that? – Dani Ikram.
Do I deserve bimbo?- Elsuraya.

Tanpa disangka… Azad yang dibenci ialah sahabat baik Dani Ikram. Dan Azad pula… tidak sanggup memberitahu Elsuraya perkara sebenar kerana sayangkan persahabatannya dengan Dani Ikram. Dia rela dituduh ‘pembunuh’ walaupun hakikatnya insan lain yang menyebabkan tragedi hitam itu berlaku. Sementelah, hatinya sudah jatuh sayang pada Elsuraya. Dia tidak sanggup melihat sahabat baiknya dan wanita yang mula mengetuk pintu hatinya menderita.

Keadaan semakin rumit bila keluarga cuba menjodohkan Elsuraya dengan Azad. Apatah lagi mereka sangat rapat dengan arwah ibu dan bapa Elsuraya. Serasa mereka bertanggungjawab untuk menjaga dan melindungi Elsuraya.

“Su tak nak! Su benci Azad. Apa auntie merepek ni? Su takkan bertunang dengan dia.” – Elsuraya.

“Su, cuba tengok lagi jauh. Umur Su makin meningkat. Su perlukan orang untuk jaga Su. Keluarga Azad cukup baik dan mampu jaga Su macam anak sendiri dan Azad sendiri tak kurang apa pun. Lainlah kalau Su ada calon lain. Auntie tak akan paksa.” - Puan Rosanna.

Namun, Dani Ikram lebih pantas mendahului. Elsuraya cepat-cepat diikat agar tidak terlepas ke tangan Azad. Azad pula tarik diri demi kebahagiaan Dani Ikram dan Elsuraya.

Saat hubungan sedang memekar, sebuah kebenaran terbongkar! Ayat ‘astalavista loozzer…with double o and double z’ yang diungkapkan oleh Dani Ikram ketika mereka outstation di Seoul, Korea membuka mata hati Elsuraya. Ayat itu! Ayat yang membuatkan kedua-dua orang tuanya maut dalam kemalangan jalan raya.

“All along. It is you. All along. It is a lie.” – Elsuraya.
“Listen.” – Dani Ikram.
“Truth... that night, it was you! You were the one.” – Elsuraya.

Hati Elsuraya mula berbelah bahagi. Cintanya pada Dani Ikram dan dendamnya pada Dani Ikram. Dapatkah dia memaafkan lelaki itu sedangkan dendamnya masih membara? Dapatkah dia reda dengan ketentuan Ilahi sekiranya lelaki itulah jodoh untuknya yang telah tertulis di lohmahfuz? Kuatkah dia berperang dengan perasaannya sendiri?

Pelakon

Pelakon utama
 Shaheizy Sam sebagai Dani Ikram
 Nadiya Nisaa sebagai Elsuraya
 Zahiril Adzim sebagai Azad
 Syuhaida Abraz (Dottie) sebagai Intan
 Bell Ngasri sebagai Azrul

Pelakon pembantu
 Falisha Crossley sebagai Jemima
 Watie Sadali sebagai Aunty Rose
 Ardell Aryana sebagai Jenna
 Afifah Nasir sebagai Diana
 Zaidi Omar sebagai Dr Ishak
 Dian P. Ramlee sebagai Dr Faihana
 Shakilla Khoriri sebagai Fiona
 Zarina Zainuddin sebagai Puan Asmat
 Roy Azman sebagai Datuk Khalid
 Riezman Khuzaimi sebagai Jehan
 Zulkifli Ismail sebagai Tan Sri Farhan
 Azhar Amir sebagai Ridhuan
 Adriana sebagai Julia

Rujukan 

Drama Melayu
Rancangan Astro Ria
Drama adaptasi novel di Malaysia